open-index/open-wikipedia-markdown huggingface dataset:
Teen Titans: Trouble in Tokyo

**Teen Titans: Trouble in Tokyo** on vuonna 2006 ensi-iltansa saanut yhdysvaltalainen animaatioelokuva, joka oli jatkoa *[[Teen Titans]]* -piirrossarjalle. Elokuvan ohjasivat Michael Chang, Ben Jones, sekä Matt Youngberg ja käsikirjoitti David Slack. Pääosassa ääninäyttelivät myös sarjassa ääninäytelleet Greg Cipes, Scott Menville, Khary Payton, Tara Strong ja Hynden Walch.

Elokuva esitettiin ensi kerran Yhdysvalloissa Cartoon Networkilla vuonna 2006 ja vuotta myöhemmin se julkaistiin DVD:lle.

## Juoni
Huipputekninen ninja, Saico-Tek hyökkää Titaanien kimppuun ja tuhoaa heidän torninsa, mutta Robin, Tähtituli, Kyborgi, Raven ja Petopoika pysäyttävät hänet. Robin saa selville kuulustelemalla roiston työskentelevän japanilaiselle rikollispomolle Brushogunille, joka on lähettänyt ninjan tekemään selvää Teinititaaneista. Ryhmä lähtee saman tien Tokioon etsimään salaperäistä vihollista, mutta huomaa sen olevan hankalaa sekavan oloisen kaupungin sekamelskan keskellä. He tutustuvat paikalliseen poliisiin Daizoon, joka pitää Robinin kertomaa Brushogunia tokiolaisena myyttinä. Myöhemmin ryhmä olettaa joutuneensa vain huijatuksi, kunnes Robinin kimppuun hyökännyt Saico-Tek vahvistaa Robinin epäilyt entisestään. Hän joutuu kuitenkin pidätetyksi ottaessa rajusti yhteen Saico-Tekin kanssa. Robinin ollessa vankilassa muut Titaanit joutuvat pian itsekin hyökkäyksen kohteiksi. Ryhmä saa kerättyä itsensä kasaan ja löytävät Kyborgin avulla johtolangan, joka johtaa paikalliseen hylättyyn sarjakuvatehtaaseen, jossa Brushogun aikoo tehdä lopullisesti selvää Teinititaaneista.

## Äänirooleissa

## Aiheesta muualla
*TV.comissa
Friedrich Buschmann

**Christian Friedrich Ludwig Buschmann** (17. kesäkuuta 1805 Friedrichroda, Sachsen-Gotha-Altenburgin herttuakunta – 1. lokakuuta 1864 Hampuri) oli saksalainen soitinrakentaja ja muusikko, jonka kerrotaan keksineen sekä huuliharpun että harmonikan.

## Tausta
Buschmannin isä oli soitinrakentaja Johann Buschmann (1775–1852), joka keksi terpodion-nimisen soittimen. Vuodesta 1819 isä otti poikansa usein mukaan liikematkoilleen.

## Ura
Isä ja poika matkustivat 1821 Lontooseen, jossa he esittelivät terpodion-soitinta kuninkaallekin. Paluumatkalla he perustivat soitinverstaan Berliiniin, jossa Christian Friedrich alkoi työskennellä suhteellisen itsenäisesti, rakentaen ennen kaikkea terpodion-soittimia.

Buschmannin jälkeläisen Heinrich Buschmannin vuonna 1938 kirjoittamassa, Hohnerin kustantamassa, kirjassa Friedrich Buschmannin sanotaan keksineen vuonna 1821 huuliharpun edeltäjän *Auran* eli *Mundäolinen* sekä vuonna 1822 harmonikan ensimmäisenä muotona usein pidetyn edelleen kehitetyn *Handäolinen*, johon oli kiinnitetty palje ja jossa oli eräänlainen näppäimistömekaniikka.

Kirjan pohjalta Friedrich Buschmann on mainittu siten laajalti muissakin lähteissä ensimmäiseksi harmonikan kehittäjäksi. Aura oli noin neljän tuuman mittainen 15 teräsvapaalehdykkäkieltä rivissä sisältänyt soitin, jota on arveltu käytetyn lähinnä urkujen viritysapuna eikä niinkään itsenäisenä instrumenttina. Dokumentaatio noilta ajoilta on kuitenkin puutteellista, ja ensimmäisenä varmana dokumenttina pidetään Christianin vuonna 1828 isälleen Englantiin lähettämää kirjettä, jossa hän kertoo keksineensä juuri huuliharpun tapaisen instrumentin. Tuo instrumentti oli 4×4-tuumainen joko pyöreä tai kuutiomainen muodoltaan, ja siinä oli mainittu olevan 21 vapaalehdykkäkieltä. Sillä pystyi soittamaan kuusi sointua. Tätä aiemmista soittimista ja väitetyistä patenteista ei ole säilynyt dokumentaatiota. Tarinaa Buschmannin keksimästä harmonikasta on jopa pidetty eräänä saksalaisen kansallismielisyyden ilmentymänä, esimerkkinä ajalleen yleisemmästäkin ilmiöstä, jossa kuuluisat keksinnöt on haluttu "omia" kotimaahan.

Christian Friedrich muutti 1830–1833 Hampuriin, ja hän sai myös kaupungin kansalaisuuden. Hän avioitui Sophien kanssa 1833. Vuosina 1831–1837 hän kiersi esiintymismatkoilla muun muassa esittämässä musiikillista teatteria Etelä-Saksassa, Tanskassa, Ruotsissa, Norjassa, Hollannissa ja Itävallassa ja palasi Hampuriin 1837. Hän kehitti1838 edelleen harmonin edeltäjänä pidettyä *Physharmonika*-soitinta , johon oli liitetty terpodion. Hänen kerrotaan saaneen samana vuonna soittimesta Hampurin taide- ja käsityöläisyhdistykseltä kultamitalin. Soittimen kerrotaan hävinneen Hampurin suuren palon yhteydessä 1842. Vuonna 1841 hän matkusti viimeiselle esiintymismatkalleen Englantiin, jossa hän soitti terpodionia muun muassa kuningatar Viktorialle.

## Kirjallisuutta
* 

## Lähteet
Tamarine Tanasugarn

**Tamarine Tanasugarn** (; s. 24. toukokuuta 1977 Los Angeles, Kalifornia) on thaimaalainen tennispelaaja.

Tanasugarn on korkeimmillaan yltänyt kansainvälisellä rankinglistalla kaksinpelissä 19. sijalle ja nelinpelissä 15. sijalle. Hän on voittanut WTA-kiertueella neljä kaksinpeli- ja seitsemän nelinpeliturnausta. Grand Slam -turnauksissa hän on vuosina 1998–2004 yltänyt kahdeksan kertaa neljännelle kierrokselle, ensimmäisen kerran Australian avoimissa 1998 sekä lisäksi Yhdysvaltain avoimissa 2003 ja kuudesti Wimbledonissa. Vihdoin Wimbledonissa 2008 hän voitti neljännen kierroksen ottelunsa, vaikka vastassa oli turnauksessa toiseksi sijoitettu Jelena Janković. Thaimaalaisen voittolukemat olivat 6–3, 6–2. Jo toisella kierroksella hän oli voittanut 13:nneksi sijoitetun Vera Zvonarjovan luvuin 7–6(10), 4–6, 6–3. Puolivälierissä hän hävisi Venus Williamsille lukemin 4–6, 3–6.

## Lähteet
* Tanasugarn WTA:n verkkosivuilla
Roy Halladay

**Harry Leroy ”Roy” Halladay III** (14. toukokuuta 1977 Denver, Colorado – 7. marraskuuta 2017 Meksikonlahti) oli yhdysvaltalainen baseballpelaaja, pelipaikaltaan syöttäjä. Halladay aloitti Major League -uransa vuonna 1998. Hän pelasi Philadelphia Philliesissä ja edusti urallaan myös Toronto Blue Jaysiä.

Halladay voitti American Leaguen Cy Young -palkinnon vuosina 2003 ja 2010. Hänet valittiin neljästi tähdistöotteluun.

Halladay kuoli 40-vuotiaana lento-onnettomuudessa Meksikonlahdella Floridan Tampan edustalla 7. marraskuuta 2017.

## Lähteet
Annegret Richter

**Annegret Richter** (o.s. **Irrgang**, s. 13. lokakuuta 1950 Dortmund) on Länsi-Saksaa edustanut yleisurheilija, joka saavutti kaikkiaan neljä olympiamitalia kaksissa olympialaisissa. Münchenissä 1972 hän voitti kultaa 4&nbsp;×&nbsp;100 metrin viestijuoksussa, jossa Länsi-Saksa teki maailmanennätyksen 42,81 ja Richter juoksi kolmannen osuuden, ja sijoittui 100 metrin juoksussa viidenneksi. Montrealin olympialaisissa 1976 hän voitti kultaa 100 metrillä sekä saavutti hopeaa 200 metrillä ja viestissä. Hän piti hallussaan naisten sadan metrin juoksun maailmanennätystä (11,01) aikavälillä 25. heinäkuuta 1976 – 1. heinäkuuta 1977.

EM-kilpailuissa Richter saavutti kaksi viestimitalia: Helsingissä 1971 Länsi-Saksa voitti kultaa ja Roomassa 1974 tuloksena oli hopeaa. Vuonna 1973 Richter voitti EM-hallimestaruuden 60 metrillä.

## Lähteet
Meri Virta

**Meri Anna ”Merica” Virta** (o.s. Holopainen) (s. 29. joulukuuta 1983 Helsinki) on suomalainen ääninäyttelijä sekä laulaja ja säveltäjä/sanoittaja.

Virran ääni on tuttu muun muassa Disneyn *[[Leijonakuningas|Leijonakuninkaasta]]*, *[[Babar ja sarvikuonot]]*, *[[Dinot New Yorkissa]]*, *[[Maa aikojen alussa II]]*, *[[Maa aikojen alussa 3|Maa aikojen alussa III]]*, *[[Peikko Keskuspuistossa]]* ja *[[Joutsenprinsessa]]* -elokuvista, *Peppi Pitkätossu Tarina - suomalainen videopeli* -pelistä, *[[Babar (animaatiosarja)|Babar]]*, *[[Fievel (televisiosarja)|Fievel]]*, *[[Arttu (piirrossarja)|Arttu]]*, *[[Maija Mehiläinen (piirrossarja)|Maija Mehiläinen VHS-julkaisuista]]*, *[[Nooran naapurissa]]* ja *[[Teräsmies (animaatiosarja)|Teräsmies]]* -sarjoista, sekä lukuisista mainoksista.

Hän on tehnyt jälkiäänitystyötä vuodesta 1994 alkaen, mutta vuodesta 2008 lähtien hän on keskittynyt musiikin tekoon. 

## Musiikki

Virran tunnetuimpia pseudonyymejä ovat **Merica** ja **Afrodite**. Hän on keikkaillut muun muassa Mariskan taustalaulajana vuodesta 2003 ja oli mukana Mariskan singlenäkin julkaistussa kappaleessa "Murha". Meri Virta oli myös yksi vuonna 2003 perustetun Femcees Finland naisräppäreiden vertaisverkoston perustajajäsenistä.

Virta on laulanut muun muassa seuraavien artistien ja yhtyeiden julkaisuilla: Yavis (*Baggy Pants Comic* 2003), Mariska (''Memento Mori'', 2004), Femcees Finland (*Open Records Suomi Hip Hop Kokoelma 4*, 2004), Kaksio (*[[Lähikuvia]]*, 2004), Tommy Tabermann (*MulleKaikkiHetiNyt*, 2004), Technicolour (*[[People (Technicolourin albumi)|People]]*, 2006), Sunrise Avenue (*[[Fairytale Gone Bad|Fairytale gone bad – Blush remix]]*, 2006), Antti Tuisku (*[[New York (Antti Tuiskun albumi)|New York]]*, 2006), Mighty 44 (*Sky Rockers*, 2007) ja Alex Sandunga (*Sin Freno: No me apagues la luz feat Merica*, 2009). Lisäksi hän on osallistunut Antti Tuiskun ja Mariskan esittämän "Hyppää kyytiin" -kappaleen laulutuotantoon, joka julkaistiin muun muassa albumilla *[[Aikaa – Greatest Hits vol. 1|Antti Tuisku – Aikaa – Greatest Hits Vol. 1]]* (2007).

Afroditellä oli Rankkurin ja Mariskan kanssa J.A.M-niminen dancehall-ryhmä vuonna 2007, mutta projekti jäi lyhytikäiseksi ja ryhmä hajosi vuoden sisällä perustamisestaan.

## Äänirooleja

## Lähteet

## Aiheesta muualla

* 
* Merica Holopainen Voice Chasersissa 
* Holopaisen "Afrodite"-pseudonyymin rekisteröity discografia
* "Merica"-pseudonyymin rekisteröity discografia
*
Toni Keski-Liikala

**Toni Ilmari Keski-Liikala** (s. 1976) on suomalainen tanssinopettaja, tanssija, yhteisötanssiohjaaja ja koreografi, joka on toteuttanut useita tanssiproduktioita ja tehnyt poikkitaiteellisesti kokeilevaa yhteistyötä muusikoiden, laulajien, kuvataiteilijoiden, DJ:n ja näyttelijöiden kanssa. Hän on tuttu myös erilaisista tanssi- ja musikaali-koreografioistaan ammattilais- ja harrastajaproduktioissa. Koreografina hänen töitään on pidetty nokkelina ja kekseliäinä, mutta kuitenkin lämpimällä tavalla vastaanotettavina kokonaisuuksina. 

Keski-Liikala on valmistunut tanssijaksi Outokummun oppimiskeskuksesta (nyk. Pohjois-Karjalan ammattiopisto Outokumpu) vuonna 2001. Tämän lisäksi hän on suorittanut ammatillisen opettajan opinnot Hämeen ammattikorkeakoulun ammatillisessa opettajakorkeakoulussa vuonna 2017. Hän on täydentänyt osaamistaan myös muun muassa Pineapple Dance Studiossa, Lontoossa.  

Erikoistumisaloinaan esiintyvänä tanssitaiteilijana hänellä ovat Nykytanssi (uusi tanssi), lyrical jazz, fyysinen teatteri, tanssiteatteri sekä improvisaatio. Näiden lisäksi tanssinopettajan ja koreografin työssä hänen ohjelmistoonsa kuuluvat muun muassa jazztanssi. Opetustyötä hän on tehnyt niin tanssialan ammattilaisessa koulutuksessa, kuin edistyneistä oppilaisryhmistä tanssin varhaiskasvatukseen. Lisäksi opetustyön yhtenä painopisteenä on poikien tanssitunnit.

Keski-Liikala toteuttaa yhteisötanssiprojekteja monipuolisesti erilaisille kohderyhmille. Hän on kuitenkin erikoistunut lasten- ja nuorten osallistaviin yhteisötanssihankkeisiin ja erityisesti syrjäytymistä ennaltaehkäisevään työskentelyyn. Yhteisöllisyys näkyy myös osana lasten- ja nuorten tanssinopetustoimintaa. 

Hän on toiminut myös tuotannollisissa tehtävissä. Vuosina 2004-2005 hän toimi Kallion kulttuuripysäkillä ja edelleen Kallio kukkii- ja Kallio kipinöi -kulttuuritapahtumien päävastuullisena tuottaja-koordinaattorina Helsingissä. Lisäksi vuosina 2004-2006 hän toimi Keski-Uudenmaan tanssiopiston projektipäällikkönä.

Vuosina 2013-2017 Keski-Liikala kuului Suomen tanssi- ja sirkustaiteilijat ry:n hallitukseen (ent. Suomen tanssitaiteilijain liitto). Hänen keskeisimmäksi henkilökohtaiseksi tehtäväksi nousi soveltavien menetelmien parissa työskentelevien tanssi- ja sirkusalan ammattilaisten edunvalvonnan edistäminen. Käytännön toimenpiteitä olivat esimerkiksi palkkasuositusten, sekä ohjeistusten kokoaminen.

Hän on toiminut Kulttuuriyhdistys Lila ry:n hallituksen jäsenenä ja varapuheenjohtajana usean vuoden ajan.

## Lähteet
Ricardo Acuña

**Ricardo Acuña** (s. 13. tammikuuta 1958) on chileläinen entinen tennispelaaja. Hän oli kansainvälisellä rankinglistalla korkeimmillaan kaksinpelissä 47. ja nelinpelissä 45. sijalla.

Santiagossa syntynyt oikeakätinen Acuña oli miesten kaksinpelin sekä nelinpelin hopeamitalisti Pan-Amerikan peleissä 1979. Hän pelasi ammattilaistasolla vuoteen 1989 ja on sittemmin siirtynyt valmennus-/ohjaustöihin. 

## Lähteet
Manuel Fleitas Solich

**Manuel Fleitas Solich** (30. joulukuuta 1900 Asunción, Paraguay – 24. maaliskuuta 1984) oli paraguaylainen jalkapalloilija ja jalkapallovalmentaja. Hänet tunnettiin lempinimellä Brujo ().

## Peliura

Fleitas Solichin pelipaikka oli keskikentällä. Hän pelasi suuren osan urastaan Nacionalissa, jonka kanssa hän voitti kaksi Paraguayn liigamestaruutta vuosina 1924 ja 1926. Hän edusti myös Boca Juniorsia ja toimi joukkueen kapteenina sen voittaessa Argentiinan liigamestaruuteen vuonna 1930. Myöhemmin samana vuonna hän loukkaantui vakavasti eikä enää palannut entiselle tasolleen.

Paraguayn maajoukkueessa Fleitas Solich pelasi 32 ottelua ja teki kolme maalia.

## Valmennusura

Fleitas Solichin valmennusura oli menestyksekäs. Hän valmensi Paraguayn maajoukkueen Etelä-Amerikan mestaruuskilpailuiden toiseksi vuonna 1949 sekä mestariksi vuonna 1953. Hän valmensi joukkuetta myös vuoden 1950 maailmanmestaruuskilpailussa, jossa se jäi kuitenkin alkulohkonsa viimeiseksi. Fleitas Solich valmensi urallaan myös Perun maajoukkuetta.

Fleitas Solich valmensi myös useita seurajoukkueita kuten brasilialaisia Corinthiansia, Fluminensea ja Flamengoa, joista jälkimmäisen hän johti kolmeen peräkkäiseen Rio de Janeiron osavaltiomestaruuteen vuosina 1953–1955. Argentiinassa hän valmensi Newell's Old Boysia ja Quilmesiä sekä Paraguayssa Libertadia ja pelaajana edustamaansa Nacionalia.

Vuosina 1959–1960 Fleitas Solich valmensi yhden kauden ajan espanjalaista Real Madridia. Hän sai potkut ennen sarjakauden viimeistä ottelua mestaruuden livettyä Barcelonalle. Vain muutamia viikkoja myöhemmin Real Madrid voitti uuden valmentajan Miguel Muñozin johdolla viidennen peräkkäisen Euroopan cupinsa.

Paraguayn jalkapalloliitto myöntää vuosittain Fleitas Solichin mukaan nimetyn palkinnon Paraguayn parhaalle valmentajalle.

## Lähteet
Manau

**Manau** on ranskalainen hip hop -yhtye, joka yhdistää musiikissaan perinteisiä kelttiläisvaikutteisia melodioita moderniin hip hop -musiikkiin. Yhtye perustettiin vuonna 1998, ja sen alkuperäiset jäsenet olivat Martial Tricoche, Cédric Soubiron ja R.V. (Hervé) Lardic. R.V. jätti yhtyeen vuonna 1999, ja tilalle tuli Grégor Gandon. Yhtyeen nimi tulee Mansaaren vanhasta gaelinkielisestä kutsumanimestä. 

Manaun ensimmäinen single *La Tribu de Dana* vuonna 1998 oli Ranskassa jättimenestys, ja myi muutamassa kuukaudessa 1,5 miljoonaa kappaletta. Ensialbumi *Panique Celtique* julkaistiin samana vuonna ja on myynyt yli miljoona kappaletta. *La Tribu de Dana* eli "Danan heimo" viittaa Irlannin kelttiläisessä mytologiassa esiintyneeseen Tuatha Dé Danann -heimoon. Manau voitti vuonna 1999 parhaan rap/groove-albumin palkinnon vuosittaisessa *Victoires de la Musique (French Music Awards)* -gaalassa.

## Diskografia
**[[La Tribu de Dana]]* (1998) (single)
**[[Panique Celtique]]* (1998)
**[[Fest Noz de Paname]]* (2000)
**[[On Peut Tous Rêver]]* (2005)
**[[Panique Celtique II: Le village]]* (2011)
**Fantasy* (2013)
**Celtique d'aujourd'hui* (2015)
**Nouvelle Vague* (2019)

## Lähteet

## Aiheesta muualla
*Manaun virallinen internet-sivu
*Fanisivu
Volvo T24

**Volvo T24** on ruotsalaisen Volvon valmistama traktori. Mallia valmistettiin vuosina 1952–1955. Polttoaineena siinä on petroli ja bensiini. Moottori käynnistettiin bensiinillä ja sen lämmettyä ajettiin petrolilla.

## Tekniset tiedot
*Moottori CF 22, teho 26 hv DIN @ 1700 r/min , 4-sylinterinen, iskutilavuus 2,2 litraa, puristussuhde 1:4,6, ölj. paine 2–3 kg/cm2, öljymäärä n. 6 l, venttiiliväli: imu 0,25 mm, pako 0,30 mm (kuumana).
*akseliväli 1770 mm
*kääntösäde noin 3 m
*koko pituus 2595 mm
*koko leveys 1670 mm
*korkeus ratin kohdalla 1640 mm
*polttoainetakin tilavuus: bensiiniä 4 l; petroolia 45 l
*alaimukaasutin Zenith 161 J x 7
*kierrosluku 500–2000 r/min.
*jäähdytysjärj. tilav. 11 l
*kytkin; kuiva yksilevyinen; polkimen vapaaliike n. 50 mm
*vaihteet; 5 eteen ja yksi taakse. Vaihdelaatikon öljytilavuus 7 l
*nopeus n. 22 km/h
*voimanotto; akseli läpimitta 1 3/8", 6 uraa; kierrosluku 540 r/min
*takarenkaat: 11 X 28"

## Lähteet
* Volvo traktori T 24 - 25 Käyttäjän käsikirja, Oy Volvo - Auto Ab Helsinki 1956
Žabljak

**Žabljak** on kaupunki ja kunta Montenegron vuoristoisessa pohjoisosassa. Vuoden 2020 arvioiden mukaan kunnassa oli 3&nbsp;053 asukasta, kun taas vuoden 2011 väestönlaskennassa kunnan väkiluvuksi saatiin 3&nbsp;569. Tällöin sen kaupunkikeskuksessa asukkaita oli 1&nbsp;723. Kunnan asukkaista 91&nbsp;% oli etnisiä montenegrolaisia vuoden 2003 väestönlaskennassa. 

Kaupunkikeskus sijaitsee Durmitorin vuorella 1456 metrin korkeudessa. 
Durmitorin kansallispuisto sijaitsee pääosiltaan Žabljakin kunnassa. Se on Unescon maailmanperintökohde. Kunta tavoittelee luontomatkailijoiden lisäksi alppihiihdon, vuorikiipeilyn ja koskenlaskun harrastajia.  

## Lähteet

## Aiheesta muualla

* Kaupungin kotisivut
Elsa Bonsdorff

**Elsa Rosina Bonsdorff** (10. marraskuuta 1883 Turku – 4. elokuuta 1973 Helsinki) oli suomalainen poliitikko ja Ruotsalaisen kansanpuolueen kansanedustaja. Hän oli 1918–1950 Högvallan seminaarin johtaja.

Bonsdorff valittiin kansanedustajaksi Uudenmaan läänin vaalipiiristä ensi kerran vuoden 1936 eduskuntavaaleissa ja uudelleen vuoden 1939 vaaleissa. Bonsdorff oli Porvoon maalaiskunnan kunnanvaltuuston jäsen ja Osuuskassojen keskus oy:n hallintoneuvoston jäsen.

Bonsdorffin vanhemmat olivat pataljoonanlääkäri Erik Johan Emil Bonsdorff ja Hedvig Emilia Rotkirch. Hänen veljensä Gunnar Emil Bonsdorff toimi Nokia Oy:n toimitusjohtajana yrityksen fuusion aikana 1918–1919.

## Lähteet
*
Tivat

**Tivat** () on kaupunki ja kunta Montenegrossa Adrianmeren rannikolla Kotorinlahden rannalla. Vuoden 2020 arvioiden mukaan kunnassa oli noin 15&nbsp;200 asukasta, kun taas vuoden 2011 väestönlaskennassa kunnan väkiluvuksi saatiin 14&nbsp;031. Tällöin sen kaupunkikeskuksessa asukkaita oli 9&nbsp;367. Vuoden 2003 väestönlaskennassa kunnan asukkaista noin 30&nbsp;% oli etnisiä montenegrolaisia ja 35&nbsp;% serbejä. 

Tivatin pinta-ala on 46 neliökilometriä, ja se on pinta-alaltaan Montenegron pienin kunta. Kaupunki on etenkin purjehduslomalaisten suosiossa.

Tivatin lentoasema on toinen Montenegron kahdesta kansainvälisestä lentokentästä. Se sijaitsee noin kolme kilometriä Tivatin keskustasta kaakkoon.

## Lähteet

## Aiheesta muualla
* Kaupungin kotisivut
Šavnik

**Šavnik** on kaupunki ja kunta Montenegron pohjoisosassa. Vuoden 2020 arvioiden mukaan kunnassa oli noin 1&nbsp;530 asukasta, kun taas vuoden 2011 väestönlaskennassa kunnan väkiluvuksi saatiin 2&nbsp;070. Tällöin sen kaupunkikeskuksessa asukkaita oli 472. Vuoden 2003 väestönlaskennassa kunnan asukkaista noin 47&nbsp;% oli etnisiä montenegrolaisia ja saman verran serbejä. 

## Lähteet
Valkoisen miehen taakka

**Valkoisen miehen taakka** () on Rudyard Kiplingin kirjoittama runo sekä runon pohjalta syntynyt käsite, jolla yritettiin oikeuttaa imperialismi vetoamalla valkoihoisten oletettuun ylemmyyteen. 

Kipling kirjoitti ”The White Man’s Burden: The United States and the Philippine Islands” -runon vuonna 1899 kannattaakseen Yhdysvaltain pyrkimystä vallata Filippiinit. Eurosentristiset ja rasistiset piirit omaksuivat ”valkoisen miehen taakan” käsitteeksi, jolla perusteltiin valkoisten siirtomaaherruutta.

Runon on suomeksi kääntänyt Antero Manninen, ja se löytyy Kipling-suomennosvalikoimasta *Valkoisen miehen taakka* (WSOY, 1976). 

## Runo englanniksi

Take up the White Man's burden--
Send forth the best ye breed--
Go bind your sons to exile
To serve your captives' need;
To wait in heavy harness,
On fluttered folk and wild--
Your new-caught, sullen peoples,
Half-devil and half-child.

Take up the White Man's burden--
In patience to abide,
To veil the threat of terror
And check the show of pride;
By open speech and simple,
An hundred times made plain
To seek another's profit,
And work another's gain.

Take up the White Man's burden--
The savage wars of peace--
Fill full the mouth of Famine
And bid the sickness cease;
And when your goal is nearest
The end for others sought,
Watch sloth and heathen Folly
Bring all your hopes to naught.

Take up the White Man's burden--
No tawdry rule of kings,
But toil of serf and sweeper--
The tale of common things.
The ports ye shall not enter,
The roads ye shall not tread,
Go mark them with your living,
And mark them with your dead.

Take up the White Man's burden--
And reap his old reward:
The blame of those ye better,
The hate of those ye guard--
The cry of hosts ye humour
(Ah, slowly!) toward the light
"Why brought he us from bondage,
Our loved Egyptian night?"

Take up the White Man's burden--
Ye dare not stoop to less--
Nor call too loud on Freedom
To cloak your weariness;
By all ye cry or whisper,
By all ye leave or do,
The silent, sullen feebles 
Shall weigh your gods and you.

Take up the White Man's burden--
Have done with childish days--
The lightly proferred laurel,
The easy, ungrudged praise.
Comes now, to search your manhood
Through all the thankless years
Cold, edged with dear-bought wisdom,
The judgment of your peers. 

## Lähteet

## Aiheesta muualla
Percy Nilsson

**Percy Nilsson** (s. 22. toukokuuta 1943 Malmö, Ruotsi) on ruotsalainen liikemies ja jääkiekkovaikuttaja. Hän on koulutukseltaan puuseppä.

## Liikemiehenä
Percy Nilsson aloitti uransa rakennusmiehenä Malmössa. Pian hän perusti rakennusalanyrityksen *Percy Nilsson Bygg AB* (PNB), josta kasvoi 1980-luvun loppuun mennessä 150 työntekijän liikeyritys. Nilsson myi yrityksensä vuonna 1990 ja muutti verotussyistä Belgiaan. Vuonna 1994 Nilsson palasi Ruotsiin ja osti takaisin 50&nbsp;% PNB:stä. Percy Nilssonista tuli suuromistaja Entreprenadissa ja vuonna 1997 perustettiin *PNB Entreprenad AB*. PNB-konserni myytiin vuonna 2003 Lars Olof Anderssonille, joka sittemmin tahtoikin purkaa kaupan. Kaupan purkuun ei suostuttu, mikä johti konsernin konkurssiin ja Percy Nilsson joutui maksamaan 112 miljoonaa kruunua, koska velat lankesivat hänen maksettaviksi jälkitakauksen nojalla. Nilsson haki Anderssonia henkilökohtaiseen konkurssiin, mutta konkurssivaatimus vedettiin pois, kun osapuolet pääsivät sopimukseen.

## Jääkiekkovaikuttajana
Nilsson valittiin vuonna 1984 jääkiekkojoukkue Malmö IF:n puheenjohtajaksi. Seuran talous oli huono, mutta se saatiin saneerattua muutamassa vuodessa. Nilsson panosti voimakkaasti seuraan rahallisesti vuonna 1988. Seuraan ostettiin pelaajia 7 miljoonalla kahden vuoden aikana. Satsaus kannatti. Malmö IF nousi Elitserieniin vuonna 1990 ja voitti Ruotsin mestaruuden kaudella 1991–92. Vuonna 1994 voitetun toisen mestaruuden jälkeen alkoi alamäki ja nimeä vaihtanut Malmö Redhawks putosi kauden 2004–05 jälkeen Allsvenskaniin.

Huhtikuussa 2005 Percy Nilsson tuomittiin vuoden vankeuteen pelaajille maksettujen palkkojen veroepäselvyyksistä. Tuomiosta valitettiin hovioikeuteen, joka vapautti Nilssonin. Percy Nilsson sai silti potkut Malmö Redhawksin puheenjohtajan paikalta.

Nilsson on perustanut *Parkfast Hyllie AB* -nimisen yrityksen, jonka tarkoitus on rakentaa jäähalli Malmön eteläiseen kaupunginosaan Hyllievångiin.

## Lähteet
Anton Reinlein

**Georg Anton Reinlein** oli wieniläinen 1800-luvun alussa toiminut kelloseppä ja soitinrakentaja, joka sai yhdessä poikansa Rudolph Reinleinin kanssa patentin "kiinalaistyyppisen huuliharpun" () kehittämisestä 10. helmikuuta 1824.

Soitin oli kolme jalkaa () korkea, 12 tuumaa () syvä ja 15 tuumaa leveä, nykymitoissa 94 * 31,6 * 39,5 cm. Soittimen koon vuoksi on arveltu, että sitä on käytetty palkeella., patenttiteksti myös mainitsee, että toinen käsi jää vapaaksi soittimessa olevan koskettimiston käyttöä varten. Reinleiniä pidetään myös eräänä varhaisimmista huuliharppujen valmistajista, esimerkiksi vuodelta 1828 peräisin olevan lehtileikkeen pohjalta, jossa hän markkinoi huuliharppuja.

## Lähteet

## Aiheesta muualla
* 
*
Franz Kirsnik

**Franz Kirsnik** (myös *Kirschnik*, 1741 Tšekki, Pyhä saksalais-roomalainen keisarikunta – 1802) oli tšekkiläinen soitinrakentaja, joka vaikutti Pietarissa ja tunnettiin aikansa parhaana urkujen rakentajana Venäjällä.

Kirsnik tuotti yhdessä Christian Kratzensteinin kanssa vapaalehdykkäkielten rakenteen, joka otettiin sittemmin käyttöön muun muassa huuliharppujen, harmonikkojen, concertinojen sekä harmonien kielten tuotannossa. Esimerkiksi kiinalaisista suu-uruista poiketen teräksiset vapaalehdykkäkielet kiinnitettiin eri alustalle, kun ne aiemmin oli leikattu siten, että sama materiaali muodosti sekä kielen että kehyksen. Nyt vapaalehdykkäkielet saatiin soimaan huomattavasti pienemmillä rakenteilla, eikä niihin tarvittu putkia äänen vahvistamiseksi. Keksinnöstä kerrottiin ensimmäistä kertaa vuonna 1770.

## Lähteet
Tytti Reho

**Tytti Tuulia Åberg** (o.s. **Reho**, s. 5. elokuuta 1977 Heinävesi) on suomalainen keskimatkojen juoksija. Reho voitti 800 metrin juoksussa ja 1&nbsp;500 metrin juoksussa ulkoradoilla neljä Suomen mestaruutta. Hänen hallussaan oli vuonna 2000 juostu sisäratojen 800 metrin juoksun Suomen ennätys 2.03,38. Sara Kuivisto rikkoi ennätyksen helmikuussa 2021. Lisäksi hänellä on nimissään 22-vuotiaiden sisäratojen (2.03,67) Suomen ennätys vuodelta 1999 ja 19-vuotiaiden ulkoratojen Suomen ennätys 2.04,26 vuodelta 1995. Seuratasolla hän edusti Kankaanpään seudun Leiskua. Hän sijoittui yleisurheilun alle 20-vuotiaiden Euroopan mestaruuskilpailuissa 1993 hopealle 800 metrillä.

## Saavutukset
*800 metrin juoksu
**Suomen mestari: 1995, 1999, 2000
**SM-pronssi: 1994, 1996
*1 500 metrin juoksu
**Suomen mestari: 2000

## Henkilökohtaiset ennätykset
Ulkoradat
*800 metrin juoksu: 2.01,29 (1999)
*1 500 metrin juoksu: 4.13,58 (2000)
Sisäradat
*800 metrin juoksu: 2.03,38 SE (2000)

## Lähteet
* 
* 

### Viitteet
Poouli

**Poouli** (*Melamprosops phaeosoma*) on sukupuuttoon kuollut endeemisenä Mauin saarella Havaijilla elänyt varpuslintu.

Kooltaan poouli oli noin 14&nbsp;cm. Laji oli peippomaisen tukeva. Sen vatsa oli väriltään valkoinen lukuun ottamatta punertavaa peräpäätä. Silmänympärykset, nokanalus ja selkä olivat mustat. Pooulin päälaki oli väriltään harmaa, ja siivet olivat tummanruskeat. Nokka oli tukevarakenteinen ja harmaa. Lajin laulu oli hiljaisia säkeitä. Kutsuääni oli äänekäs *chirk*, jota lintu usein toisti sarjoina.

Laji eli *[[Metrosideros polymorpha]]* -puita kasvavissa metsissä 1&nbsp;400–2&nbsp;100 metrin korkeudessa. Ravintonaan pooulit käyttivät etanoita, hämähäkkejä ja toisinaan myös hedelmiä.

Poouli löydettiin vuonna 1973. Vuosina 1975–1985 sen kanta romahti vieraslajien ja tautien takia. Suurimmat uhat olivat elinympäristön hakkaaminen ja malarialoisiota levittävän hyttysen elinympäristön leviäminen korkeammalla sijaitseviin metsiin. Lisäksi saarelle levinneet rotat sekä *[[Herpestes auropunctatus]]* -mungolaji saalistivat lintuja. Myös saarelle levinnyttä laukkakotiloa on syytetty pooulin tärkeän ravinnon alkuperäisten maaetanoiden häviämisestä. Poouleja oli vuonna 1997 enää kolme yksilöä. Niistä yksi pyydystettiin vuonna 2004, mutta yksilö kuoli seuraavana vuonna. Laajoista etsinnöistä huolimatta lajista ei ole havaintoja vuoden 2004 jälkeen, ja vuonna 2019 Kansainvälinen luonnonsuojeluliitto listasi sen hävinneeksi.

## Lähteet
Mardy Fish

**Mardin ”Mardy” Fish** (s. 9. joulukuuta 1981 Edina, Minnesota) on yhdysvaltalainen tennispelaaja. Hän aloitti ammattilaisuransa vuonna 2000. Fish oli korkeimmillaan miesten rankinglistalla kaksinpelissä sijalla seitsemän ja nelinpelissä sijalla 14. Hän voitti kaksinpelissä kuusi ja nelinpelissä kahdeksan ATP-tason turnausta.

Fish voitti kaksinpelissä miesten tenniksen hopeaa vuoden 2004 kesäolympialaisissa Ateenassa. Hän voitti Serena Williamsin kanssa Hopman Cupin 2008.

Grand Slam -turnauksissa Fish ylsi parhaimmillaan puolivälieriin Australian avoimissa 2007, Yhdysvaltain avoimissa 2008 ja Wimbledonissa 2011. Vuoden 2012 aikana hän kärsi sydämen rytmihäiriöistä, joiden vuoksi hän jätti myös tammikuussa 2013 pelattavat Australian avoimet väliin. Fish lopetti uransa vuoden 2015 Yhdysvaltain avoimiin.

## Lähteet
*Mardy Fishin tiedot ATP:n virallisilla sivuilla 

### Viitteet

## Aiheesta muualla

*Mardy Fishin kotisivut
Marko Marin

**Marko Marin** (s. 13. maaliskuuta 1989 Bosanska Gradiška, Bosnia & Hertsegovina, Jugoslavia) on saksalainen jalkapalloilija. Hän edustaa seuratasolla Serbian Superliigassa pelaavaa Belgradin Punaista tähteä.

Marin on syntynyt nykyisen Serbitasavallan alueella, minkä johdosta hänellä oli aikaisemmin Saksan lisäksi myös Bosnia ja Hertsegovinan kansalaisuus. Marin kuitenkin luopui kansalaisuudesta omaehtoisesti.

Marin on pelipaikaltaan keskikenttäpelaaja. Hän pelaa yleensä hyökkäävänä keskikenttänä.

Marinin kasvattajaseuroja ovat frankfurtilainen SG 01 Hoechst, Eintracht Frankfurt ja Borussia Mönchengladbach. Mönchengladbachin edustusjoukkueessa hän debytoi vuonna 2007.

Saksan maajoukkueessa Marin debytoi vuonna 2008. Huhtikuun 2012 lopulla Chelsea osti Marinin noin 8 miljoonalla eurolla. Siirto oli hänelle tarpeen, sillä kohtalaisesta kaudesta huolimatta Marko Marinin markkina-arvo laski lähes 3 miljoonalla kauden aikana. Marin onnistui maalinteossa heti ensimmäisessä ottelussaan Chelsean paidassa Seattle Soundersia vastaan pelatussa ystävyysottelussa.

## Pelityyli
Marinin pelipaikka on hyökkäävä keskikenttä, mutta hän pelaa Bremenissä joskus myös laidalla. Tämä nuori mies pitää harhauttelusta. Marinin vapaa- kulma- ja rangaistuspotkut ovat erinomaisia. Hän pelaa myös varsin epäitsekkäästi, syötellen paljon, ja vapauttaen pelitovereitaan maalintekopaikkoihin.

## Lähteet
*Marinin profiili Transfermarkt-sivustolla
*Marinin profiili UEFA:n sivuilla
Meller

**Meller** tai **Melleri** on muun muassa seuraavien henkilöiden sukunimi:

;Meller
* Dali Meller (s. 1991), suomalainen jalkapalloilija
* Ida Meller (1856–1896), suomalainen kuvanveistäjä
* Jorma K. Meller (1952–2016), suomalainen toimittaja ja kirjailija
* Leo Meller (1915–1990), suomalainen toimittaja ja ohjelmajohtaja
* Leo Meller (1942–2026), suomalainen saarnaaja ja kirjailija
* Nina Genke-Meller (1893–1954), ukrainalais-venäläinen taidemaalari ja lavastaja
* Päivyt Meller (s. 1963), suomalainen viulisti ja viulupedagogi
* Runa Meller (o.s. *Kullberg *, oik. *Rut Åman*, 1915–1999), suomenruotsalainen runoilija
* Stefan Meller (1942–2008), puolalainen diplomaatti, akateemikko ja ministeri

;Melleri
* Arto Melleri (1956–2005), suomalainen kirjailija
* Jorma Melleri, suomalainen toimittaja, Arto Mellerin veli
* Sara Melleri (s. 1986), suomalainen näyttelijä ja laulaja, Arto Mellerin tytär
* Taina Melleri (*Nadja Pyykkö*, o.s. *Saario*, 1946–2007), suomalainen elokuvaohjaaja ja näyttelijä, Arto Mellerin puoliso.
Miloslav Mečíř

**Miloslav Mečíř** (s. 19. toukokuuta 1964 Bojnice) on nykyisin slovakialainen, ammattilaisvuosinaan tšekkoslovakialainen tennispelaaja ja olympiavoittaja. Soulin kesäolympialaisissa 1988 hän voitti kaksinpelissä miesten tenniksen kultaa ja nelinpelissä pronssia.

Mečíř eteni finaaliin Yhdysvaltain (1986) ja Australian avoimissa (1989); hänet päihitti kummallakin kerralla Ivan Lendl.

Oikeakätinen Mečíř oli ammattilaisena vuosina 1982–1990. Hän saavutti sekä kaksin- että nelinpelissä korkeimmillaan kansainvälisen rankinglistan neljännen sijan vuonna 1988.

Mečířin poika Miloslav Mečíř Jr. pelaa nykyisin tennisammattilaisena.

## Lähteet
Tatuointikone

**Tatuointikone** on sähkön avulla toimiva väline, jolla tehdään tatuointeja. Koneita on useita erilaisia, ja ne koostuvat monista osista, joita ovat esimerkiksi runko, käämit, kontaktiruuvi, jouset yms. Lisäksi tarvitaan tuubi, joka koostuu kolmesta osasta, gripistä, tipistä ja backstemistä. Grippi on osa, josta pidetään tatuoidessa kiinni. Tippi on kärki, josta neula tulee ulos. 

Tatuoinnin teossa käytetään kahta erityyppistä konetta: "liner" ja "shader".

Liner on kone, jossa käytetään ns. linjaneuloja, joilla tehdään esim. ääriviivoja (tatuoinnin rajat). Linjaneuloja on erilaisia, ja neulojen lukumäärä vaihtelee sen mukaan, kuinka paksua viivaa halutaan tehdä.

Shader-koneessa voidaan käyttää useita eri neuloja, kuten round shader -, magnum- ja flat-neuloja, joilla tatuoija tekee tatuointiin väritykset ja varjostukset. 
Koneeseen on saatavissa neuloihin sopivia tippejä, joita on myös useita erilaisia. Eri neuloille on kokoaan vastaava tippi.  

Instrumenttien, joilla tatuointi tehdään, täytyy olla täysin steriilejä (tuubi, neulat) ennen kuin tatuoimisen voi aloittaa, sillä jos neulat, tipit tai muut tarvikkeet ovat epäpuhtaita, se on sekä tatuoitavalle että tatuoijalle suuri hygieniariski. Neulat tulevat aina steriileissä yksittäispakkauksissa. 
Tatuointikoneet maksavat yleensä 200-500 euroa per kone. Koneen lisäksi tatuointia varten tarvitaan paljon muitakin välineitä, mm. tipit, gripit (jotka voidaan ostaa myös kertakäyttöisinä tai yhteen sovitettuna grippi/tippi), neulat, poljin, virtalähde, musteet, kumihanskat, vaseliinia, saippuaa ja paljon muita tarvikkeita. Useimmat tatuoijat käyttävät nitriili- tai luonnon latexhanskoja.

On myös olemassa UV-musteita, jotka hohtavat neonväreissä.

## Lähteet
* Tattooindia.com

## Aiheesta muualla
Hiljainen kansa

**Hiljainen kansa** on Suomussalmella sijaitseva Reijo Kelan vuonna 1988 suunnittelema ympäristötaideteos. Alun perin "Kansa" toteutettiin Kelan tanssiesitystä varten. Paikallinen pelto valtatie 5:n vieressä on vuodesta 1994 lähtien täytetty variksenpelättimen kaltaisilla hahmoilla, joiden päät on tehty turpeesta ja vartalo puukepeistä. Hahmoilla on päällään vaatteet, jotka liikkuvat tuulessa.

*Hiljaisen kansan* keskellä on esitetty performansseja. Paikallinen nuorten työpaja pukee hahmot vuodenajan mukaan.

*Hiljainen kansa* (englanniksi *The Silent People*) palkittiin Englannissa Kentin Medway-festivaalien visuaalisen taiteen kategoriassa joulukuussa 2008. Teos on ollut Medwayn alueella vuoden ajan esillä neljänä eri versiona, joissa on ollut yhteensä 400 hahmoa. Teos sai kulttuurialan Suomi-palkinnon 2021.

*Hiljaisesta kansasta* on ollut eri versioita esillä myös Suomessa. Salon taidemuseon edessä oli kesän 2009 teos *Kesäparlamentti*, jossa on 200 hahmoa. Rauman Kodiksamissa on ollut vuodesta 2014 lähtien teos *Varjeltu kylä*.

## Lähteet

## Aiheesta muualla
*Hiljainen kansa, Suomussalmen kunnan internetsivut
* Ristipellosta väriloistoksi — Hiljainen kansa riisuuntui Yle 6.6.2018
Lokki (näytelmä)

**Lokki** (ven. Чайка, Tšaika) on Anton Tšehovin  kirjoittama nelinäytöksinen näytelmä. Lokki on Tšehovin tunnetuimpia näytelmiä ja ensimmäinen Tšehovin neljästä keskeisestä näyttämöteoksesta. Se kuvaa kahden sukupolven välistä yhteentörmäystä.

Tšehov kirjoitti Lokin vuosina 1895–1896, ja näytelmän ensiesitys oli Pietarissa 17. lokakuuta 1896. Lokkiin suhtauduttiin aluksi penseästi, ja Tšehov masentui näytelmän huonosta vastaanotosta. Konstantin Stanislavskin johtama Moskovan taiteellinen teatteri otti kuitenkin Lokin ohjelmistoonsa vuonna 1898, ja siitä alkoi näytelmän menestys ja nousu klassikkoasemaan.

## Henkilöt
**Irina Nikolajevna Arkadina*, miehensä mukaan Trepleva, näyttelijätär
**Konstantin Gavrilovitš Treplev*, hänen poikansa
**Pjotr Nikolajevitš Sorin*, rouva Arkadinan veli
**Nina Mihailovna Zaretšnaja*, rikkaan tilanomistajan tytär
**Ilja Afanasjev Šamrajev*, eläkkeellä oleva luutnantti, Sorinin tilanhoitaja
**Polina Andrejevna*, hänen vaimonsa
**Maša (Maria Iljinitša, Mašenka)*, hänen tyttärensä
**Boris Aleksejevitš Trigorin*, kirjailija
**Jevgeni Sergejevitš Dorn*, lääkäri
**Semjon Semjonovitš Medvedenko*, opettaja
**Jakov*, renki
*Kokki
*Sisäkkö
Limassolin alue

**Limassolin alue** eli *Lemesóksen alue* (, ) on yksi Kyproksen tasavallan kuudesta alueesta. Se käsittää Kyproksen saaren eteläosan, ja sen pinta-ala on  neliökilometriä ja väkiluku  (2011). Alueen hallinnollinen keskus on Limassol.

Limassolin alue on kokonaan Kyproksen tasavallan hallussa. Alueen eteläosassa sijaitsee siitä erotettu Ison-Britannian sotilastukikohta-alue Akrotíri.

## Kunnat ja yhdyskunnat

Limassolin alueen kunnat (*dímos*, merkitty lihavoituna) ja yhdyskunnat (*koinótita*) on luetteloitu alla. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen.

* Ágios Amvrósios (2)
* **[[Ágios Athanásios (Limassol)|Ágios Athanásios]]** (1)
* Ágios Dimítrios (4)
* Ágios Geórgios (3)
* Ágios Ioánnis (8)
* Ágios Konstantínos (9)
* Ágios Mámas (10)
* Ágios Pávlos (11)
* Ágios Theódoros (5)
* Ágios Therápon (6)
* Ágios Thomás (7)
* Ágios Týchonas (12)
* Agrídia (13)
* Agrós (14)
* Akapnoú (15)
* Akrotíri (17)
* Akroúnta (16)
* Álassa (18)
* Aléktora (19)
* Amíantos (20)
* Anógyra (21)
* Apesiá (22)
* Apsioú (29)
* Arakapás (23)
* Armenochóri (24)
* Ársos (25)
* Asgáta (26)
* Asómatos (27)
* Avdímou (28)
* Chandriá (111)
* Dieróna (37)
* Dorá (38)
* Dorós (40)
* Dýmes (39)
* Episkopí (41)
* Eptagóneia (42)
* Erími (43)
* Fasoúla (108)
* Foiní (109)
* Foinikária (110)
* Gerása (34)
* **[[Germasógeia]]** (35)
* Gerovása (36)
* Kaló Chorió (45)
* Kaminária (46)
* Kantoú (47)
* Kapileió (48)
* Káto Mýlos (49)
* Káto Plátres (50)
* **[[Káto Polemídia]]** (51)
* Kelláki (52)
* Kissoúsa (53)
* Klonári (54)
* Koiláni (55)
* Kolóssi (56)
* Korfí (57)
* Kouká (58)
* Kyperoúnta (59)
* Láneia (60)
* **[[Limassol]]** (*Lemesós*) (61)
* Lemíthou (62)
* Limnátis (63)
* Lófou (65)
* Louvarás (64)
* Maliá (67)
* Mandriá (68)
* Mathikolóni (66)
* **[[Mésa Geitoniá]]** (69)
* Monágri (70)
* Monagroúlli (71)
* Moní (72)
* Moniátis (73)
* Mouttagiáka (74)
* Ómodos (75)
* Páchna (83)
* Palaiómylos (76)
* Palódeia (77)
* Páno Kivídes (78)
* Páno Polemídia (79)
* Paramáli (80)
* Paramýtha (81)
* Parekklisiá (82)
* Peléndri (84)
* Pentákomo (85)
* Péra Pedí (86)
* Pissoúri (87)
* Platanísteia (88)
* Plátres (Páno Plátres) (89)
* Potamioú (90)
* Potamítissa (91)
* Prastió Avdímou (92)
* Prastió Kellakíou (93)
* Pródromos (94)
* Pýrgos (95)
* Sanída (96)
* Silíkou (100)
* Sotíra (101)
* Soúni-Zanakiá (97)
* Spitáli (98)
* Sykópetra (99)
* Trachóni (102)
* Treis Eliés (103)
* Trimíklini (104)
* Tróodos (104)
* Tserkézoi (106)
* Vása Kellakíou (30)
* Vása Koilaníou (31)
* Víkla (32)
* Vouní (33)
* **[[Ýpsonas]]** (107)
* Zoopigí (44)

## Lähteet

## Aiheesta muualla

* Επαρχιακή Διοίκηση Λεμεσού. Limassolin aluehallinnon verkkosivut.
Termofiilinen mädätys

**Termofiilinen mädätys** on lietteiden käsittelyprosessi, jonka vaihtoehto on mesofiilinen mädätys. Molemmissa prosesseissa toimivat eri bakteeriryhmät. Termofiilisessä prosessissa lietteen lämpötilan tulee olla yli 55&nbsp;°C vähintään neljän tunnin ajan. 

Termofiilinen mädätys poistaa taudinaiheuttajia paremmin kuin mesofiilinen mädätys. 

## Lähteet

*
Mesofiilinen mädätys

**Mesofiilinen mädätys** on lietteiden käsittelyprosessi, jonka vaihtoehto on termofiilinen mädätys. Molemmissa prosesseissa toimivat eri bakteeriryhmät. Mesofiilisessa mädätyksessä lietteen lämpötila on 33–35&nbsp;°C. Mädätyksen jälkeen liete on vielä kompostoitava, jotta varmistutaan lietteen hygienisoitumisesta. Jälkikäsittelynä voi toimia mm. kompostointi tai terminen kuivaaminen.

Termofiilinen mädätys poistaa taudinaiheuttajia paremmin kuin mesofiilinen mädätys. 

## Lähteet
*
Lárnakan alue

**Lárnakan alue** (, ) on yksi Kyproksen tasavallan kuudesta alueesta. Se käsittää Kyproksen saaren kaakkoisosan, ja sen pinta-ala on noin  neliökilometriä. Alueen hallinnollinen keskus on Lárnaka.

Lárnakan alue on *[[de jure]]* kokonaisuudessaan osa Kyproksen tasavaltaa, mutta *[[de facto]]* vain osaksi sen hallussa, ja pienemmältä osaltaan Pohjois-Kyproksen turkkilaisen tasavallan hallussa ja Turkin miehittämä vuodesta 1974. Kyproksen tasavaltaan kuuluvan osan pinta-ala on noin  neliökilometriä ja väkiluku  (2011). Pohjois-Kyprokseen kuuluva Lárnakan alueen pohjoisin osa, jonka pinta-ala on noin 88 neliökilometriä, on liitetty Pohjois-Kyproksen hallinnossa Lefkoşan alueeseen eli Pohjois-Kyproksen hallussa olevaan Nikosian alueen osaan. Siellä sijaitsee neljä kylää, Ársos, Meloúseia, Pérgamos ja Tremetousiá.

Lárnakan alueella sijaitsee Kyproksen tasavallan tärkein lentokenttä, Lárnakan kansainvälinen lentoasema. Lárnakan alueen itäosassa sijaitsee siitä erotettu Ison-Britannian sotilastukikohta-alue Dekéleia.

## Kunnat ja yhdyskunnat

Lárnakan alueen kunnat (*dímos*, merkitty lihavoituna) ja yhdyskunnat (*koinótita*) *de jure* on luetteloitu alla. Asutukset, jotka ovat *de facto* Pohjois-Kyproksen puolella, ovat suluissa. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen.

* Agía Ánna (3)
* Ágioi Vavatsiniás (4)
* Ágios Theódoros (5)
* Alaminós (7)
* Alethrikó (8)
* Anafotída (9)
* Anglisídes (2)
* Aplánta (10)
* **[[Aradíppou]]** (11)
* (Ársos) (12)
* **[[Athiénou]]** (6)
* Avdelleró (1)
* Choirokoitía (57)
* Delíkipos (15)
* **[[Dromolaxiá-Meneoú]]** (16)
* Kalavasós (18)
* Kaló Chorió (19)
* Káto Drys (20)
* Káto Léfkara (21)
* Kelliá (22)
* Kíti (24)
* Kivisíli (23)
* Klavdiá (25)
* Kofínou (28)
* Kórnos (26)
* Kósi (27)
* Lágeia (29)
* **[[Lárnaka]]** (30)
* **[[Léfkara]]** (45)
* **[[Livádia (Lárnaka)|Livádia]]** (31)
* Marí (33)
* Maróni (34)
* Mazotós (32)
* Melíni (35)
* (Meloúseia) (36)
* Menógeia (37)
* Mosfilotí (38)
* Odoú (41)
* Orá (42)
* Ormídeia (43)
* (Pérgamos) (47)
* Perivólia (46)
* Petrofáni (48)
* Psematisménos (58)
* Psevdás (59)
* Pýla (49)
* Pyrgá (50)
* Skarínou (51)
* Softádes (52)
* Tersefánou (53)
* Tóchni (54)
* (Tremetousiá) (55)
* Troúlloi (56)
* Vavatsiniá (13)
* Vávla (14)
* Voróklini (44)
* Xylofágou (40)
* Xylotýmvou (39)
* Zýgi (17)

## Lähteet

## Aiheesta muualla

* Επαρχιακή Διοίκηση Λάρνακας. Lárnakan aluehallinnon verkkosivut.
Terminen kuivaaminen

**Terminen kuivaaminen** on jäteveden hygienisointimenetelmä. Terminen kuivaaminen voidaan suorittaa suoralla tai epäsuoralla menetelmällä. Suorassa menetelmässä lämpö johdetaan suoraan lietteeseen ja epäsuorassa lämpö johtuu lietteeseen jonkin muun materiaalin kanssa. Termisessä kuivauksessa liete kuumennetaan 80&nbsp;°C:seen vähintään kymmenen minuutin ajaksi ja samalla kosteuden on vähennyttävä alle kymmeneen prosenttiin.

Termisen kuivaamisen jätevesiä hygienisoiva teho perustuu kosteuspitoisuuden alentamiseen ja lämpökäsittelyyn. Lietteen kuivuessa bakteerien lisääntyminen pysähtyy. Liian nopealla lietteen kuivatuksella lietteen sisältämät taudinaiheuttajat tottuvat lämpötilan vaihtumiseen ja taudinaiheuttajien tuhoutuminen ei ole varmaa. 

## Katso myös

*Kalkkistabilointi
*Mädätys
*Kemicond-menetelmä
*Kompostointi

## Lähteet

*
Araks (satelliitti)

**Araks** on venäläinen tiedustelusatelliittien sarja, jota kutsutaan myös Arkon-satelliiteiksi. Satelliitti kuvaa maanpinnan kohteita ja lisäksi siihen kuuluu myös elektronisen tiedustelun laitteistoa. 

## Historiaa
Arkon-satelliittien kehitystyö alkoi 1980-luvulla. Tavoitteena oli rakentaa uuden sukupolven elektro-optinen tiedustelusatelliittien järjestelmä, johon kuuluisi kaksi kymmenen satelliitin muodostelmaa erilaisilla ratakorkeuksilla. Lukuisten viivästysten jälkeen hanke pääsi edistymään 1990-luvun puolivälissä.

## Satelliitit
Ensimmäinen Arkon-sarjan satelliitti eli Araks laukaistiin radalleen 6. kesäkuuta 1997 Baikonurin avaruuskeskuksesta Kazakstanista Proton-K Blok-DM-5 -kantoraketilla. Satelliitti sai nimekseen Kosmos 2344 (1997-028A). Sen ratakorkeus oli 1 379 × 2 863 km, joka oli hyvin epätavallinen tiedustelusatelliiteille. Radan inklinaatio oli 63,3 astetta. Satelliitin kiertoaika maapallon ympäri oli 130 minuuttia.

Sarjan toinen satelliitti Kosmos 2392 (2002-037A) laukaistiin avaruuteen 25. heinäkuuta 2002 samalla tavoin Baikonurin avaruuskeskuksesta Kazakstanista Proton-K Blok-DM-5 -kantoraketilla. Tämän satelliitin ratakorkeus oli 1 500 × 1 836 km. Radan inklinaatio oli 64,4 astetta. Satelliitin kiertoaika maapallon ympäri oli 119,2 minuuttia.

Satelliitin on kehittänyt NPO Lavotskin. Sen venäläinen valmistuskoodi on 11F664.

## Laitteistot
Satelliitit on varustettu kaukoputkella, joka tarkkailee maanpinnan kohteita. Mittalaitteen erottelukyky on tiettävästi 2–5 metriä. Se toimii kahdeksalla kanavalla 0,4–1,1 mikrometrin aallonpituuksilla. Tarkkailtavan kaistaleen leveys on 30–1 000 km.

## Lähteet
* Guenther's Space Page
* Russian Space Web
* Encyclopedia Astronautica: Arkon-1
* Heavens Above: Cosmos 2392
* Heavens Above: Cosmos 2344
Ilari Paatso

**Antti Ilari Paatso** (4. elokuuta 1943 Helsinki – 29. syyskuuta 1990 Valkeakoski) oli suomalainen näyttelijä. 

Paatso oli kiinnitettynä vuonna 1964 Teatteri Jurkkaan ja sitten kaksi vuotta Radioteatteriin, jossa hän oli mukana Saulo Haarlan kuunnelmaohjauksessa Väinö Linnan *[[Tuntematon sotilas|Tuntemattomasta sotilaasta]]*. Vuonna 1967 Paatso siirtyi Turun kaupunginteatteriin, jossa hän vuodet 1972–1975 esitti Lauria Kalle Holmbergin ohjaamassa *Seitsemässä veljeksessä*, myös sen televisioversiossa. Toinen merkittävä rooli Turussa oli Ossi Räikän ohjaama Sartren *[[Likaiset kädet]]*, jossa Paatson tulkinta Hugona sai hyviä arvosteluja.

Paatso näytteli sivuosia monissa elokuvissa sekä televisionäytelmissä ja -sarjoissa. Pääosaa yhdessä Saara Pakkasvirran kanssa hän näytteli ruotsalaisen Jan Gudmundssonin kirjoittamassa MTV-teatterin avioliittodraamassa *Hääpäivä* vuonna 1972.

## Yksityiselämä
Ilari Paatson isä oli näyttelijä ja äiti lauloi Kansallisoopperan kuorossa. Äidin suvussakin oli näyttelijöitä.

Ilari Paatso oli naimisissa vuosina 1965–1971 näyttelijä Liisa Paatson kanssa. Näyttelijä Rinna Paatso on heidän lapsensa.

Ilari Paatso hukkui 47-vuotiaana loma-asuntonsa lähettyvillä Sääksmäen Ritvalassa syyskuussa 1990.

## Lähteet

## Aiheesta muualla
*
Godzilla (täsmennyssivu)

**Godzilla** tarkoittaa seuraavia asioita:

* Godzilla, kuvitteellinen jättiläishirviö
* *[[Godzilla (vuoden 1954 elokuva)|Godzilla]]*, vuoden 1954 elokuva
* *[[Godzilla (vuoden 1984 elokuva)|Godzilla]]*, vuoden 1984 elokuva
* *[[Godzilla (vuoden 1998 elokuva)|Godzilla]]*, vuoden 1998 elokuva
* *[[Godzilla (vuoden 2014 elokuva)|Godzilla]]*, vuoden 2014 elokuva
* Gojira (aik. Godzilla), ranskalainen yhtye
* *[[Gojirasaurus]]*, dinosauruslaji
* Ari ”Godzilla” Kokkonen, suomalainen kehonrakentaja
* ”Godzilla”, Eminemin kappale (feat. Juice Wrld) vuodelta 2020.
Kyrenian alue

**Kyrenian alue** eli *Kerýneian alue* (, ) on yksi Kyproksen tasavallan kuudesta alueesta. Se sijaitsee Kyproksen saaren pohjoisrannikolla, ja sen pinta-ala on noin  neliökilometriä. Alueen hallinnollinen keskus on Kyrenia, kreikkalaisittain Kerýneia ja turkkilaisittain Girne.

Kyrenian alue on *[[de jure]]* osa Kyproksen tasavaltaa, mutta *[[de facto]]* kokonaisuudessaan Pohjois-Kyproksen turkkilaisen tasavallan hallussa ja Turkin miehittämä vuodesta 1974. Kyrenian alue on Kyproksen alueista pienin ja ainoa kokonaan turkkilaismiehityksen alla oleva alue. Pohjois-Kyproksen hallinnossa se muodostaa Girnen alueen, jonka väkiluku on  (2011). Myös Kyproksen tasavallalla on aluehallintonsa Kyrenian alueesta, ja se toimii pakolaishallintona Etelä-Kyproksen puolella.

## Kunnat ja yhdyskunnat

Kyrenian alueen kunnat (*dímos*, merkitty lihavoituna) ja yhdyskunnat (*koinótita*) *de jure* on luetteloitu alla. Asutukset, jotka ovat *de facto* Pohjois-Kyproksen puolella, ovat suluissa. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen.

* (Agía Eiríni) (1)
* (Ágios Amvrósios) (2)
* (Ágios Epíktitos) (4)
* (Ágios Ermólaos) (5)
* (Ágios Geórgios) (3)
* (Agridáki) (6)
* (Agýrta) (7)
* (Asómatos) (8)
* (Bélapaïs) (33)
* (Chártzia) (47)
* (Diórios) (11)
* (Eliá Karavá) (12)
* (Fótta) (46)
* (Ftérycha) (45)
* (Kalograía) (15)
* (Kampylí) (16)
* (Karákoumi) (18)
* **([[Karavás (Kyrenia)|Karavás]])** (17)
* (Kármi) (19)
* (Karpásia) (20)
* (Káto Díkomo) (21)
* (Kazáfani) (14)
* **([[Kyrenia]])** (*Kerýneia*) (22)
* (Kiomourtzioú) (23)
* (Klepíni) (24)
* (Konteménos) (25)
* (Kormakítis) (26)
* (Koutsovéntis) (27)
* (Kriní) (28)
* **([[Lápithos]])** (29)
* (Lárnakas tis Lapíthou) (30)
* (Liverá) (31)
* (Mótides) (32)
* (Mýrtou) (34)
* (Órka) (35)
* (Palaiósofos) (36)
* (Pánagra) (37)
* (Páno Díkomo) (38)
* (Pyléri) (39)
* (Syncharí) (40)
* (Sýsklipos) (41)
* (Témplos) (42)
* (Thérmia) (13)
* (Trápeza) (43)
* (Trimíththi) (44)
* (Vasíleia) (9)
* (Vounó) (10)

## Lähteet

## Aiheesta muualla

* Επαρχιακή Διοίκηση Κερύνειας. Kyrenian aluehallinnon verkkosivut.